Maca, seg tesleḍt-nneɣ niweḍ ɣer kra n yigemmaḍ yemgaraden ɣef wayen i d-yenna Chemakh (S): tasertit i yesemres udabu d tasertit n war anekcum d tasertit n temsertit sdaw useggas n 2002. Acku negza-d seg leqdic-agi nneɣ, tasertit tamutlayt n tmurt n Lezzayer seg yiseggasen n 1962 ar ass-a, d tasertit tamasayt: Tasertit n temsertit ( tuksa n kra n yigrawen imutlayen, d amedya n tegnit n yimaziɣen), ma d tis snat d tasertit n usmenyef n tutlayt tunṣibt (aheggi n wallalen sumata i tutlayt n taɛrabt i usnerni-is).